Linkmenų Švč. Trejybės bažnyčia

Linkmenų Švč. Trejybės bažnyčia – bažnyčia, stovinti Linkmenų kaime, 12 km į vakarus nuo Ignalinos, 0,5 km į šiaurės rytus nuo kelio . Istoristinė, dominuoja neoromaninio stiliaus elementai.

 Istorija 

Linkmenyse parapija įsteigta Ldk Kazimiero I Jogailaičio valdymo laikais (1440–1492).Genutė Kirkienė. „Aleksandro Jogailaičio konfesinė politika Lietuvos Didžiojoje Kunigaikštijoje XV a. pabaigoje–XVI a. pradžioje“ Ldk Aleksandras Jogailaitis Linkmenų bažnyčios patronato teises 1501 m. perleido Vilniaus vyskupui Albertui I Taborui (1492–1507), griežtai prisakydamas, kad pamaldas joje kunigai laikytų lietuvių kalba. 1510 m. paminėtas Linkmenų klebonas, Vilniaus vyskupijos kunigas Albertas. Istoriniuose šaltiniuose minima 1517 m. Ldk Žygimanto Senojo donacija parapijai.

1554 m. minima sumenkusi bažnyčia. 1645 m. pastatyta nauja. Grafas Tiškevičius 1720 m. pastatė naują medinę bažnyčią. 1842 m. bažnyčia trečdaliu padidinta pačios parapijos lėšomis. XVIII a. veikė parapinė mokykla. Linkmenų bažnyčiai 1820 m. priklausė jurisdika miestelyje ir šie kaimai: Cijonai, Grikiapelė, Kiškiai, Rukiškė, Tumėniškė.

1849 m. vizitacijos akte minima, jog bažnyčia turėjo 3 medinius altorius: pagrindinį Švč. Trejybės, Švč. Rožinio Mergelės Marijos – kairėje ir Šv. Juozapo – dešinėje. Vidinėje koplyčioje stovėjo ketvirtasis altorius, su Antakalnio Kristaus medine skulptūra. Šalia bažnyčios minima prieglauda (špitolė), kurioje glaudžiasi ir iš parapijiečių aukų išlaikomi 6 vargšai.

1882 m. patvirtintas karo inžinieriaus Čerkasovo naujos mūrinės bažnyčios projektas. Numatoma statyti bažnyčia nebuvo didesnė už senąją, todėl Vilniaus generalgubernatorius 1884 m. leido statyti. Pastatyta 1887 m.

XX a. pradžioje parapijiečių skaičius siekė 4500.Calendarium pro clero dioecesis Vilnensis (1914) nurodomas parapijiečių skaičius – 4496.  1920 m. rudenį Linkmenis ir dalį parapijos okupavo Lenkija. Okupacinė valdžia 1925 m. iškėlė bylą Linkmenų klebonui Juozui Breivai už lietuvių kultūrinę veiklą, jis pabėgo į Kirdeikius.

Linkmenų parapijos teritorija oficialiai ženkliai sumažėjo, kai 1926 m. popiežius Pijus XI bule „Lituanorum gente“ įkūrė Lietuvos bažnytinę provinciją: Lietuvoje likusi parapijos dalis sudarė naujai įsteigtą Kirdeikių parapiją.Aldona Vasiliauskienė. „Kunigas Jonas Steponavičius – švietėjas ir lietuvybės puoselėtojas“, Utena 2023, p. 110 1933–1936 m. veikė „Ryto“ draugijos skaitykla.

 Architektūra 

Bažnyčia stačiakampio plano, bazilikinė, vienabokštė. Tai originalus XIX a. akmenų ir plytų mūro pastatas su eklektikos ir neoromantikos stilių bruožais. Dekoratyvia kompozicija išsiskiria altoriai, presbiterijos baliustrada, sakykla, Dievo Motinos statula, originalūs vargonai, paauksuotuose rėmuose ant drobės tapyti paveikslai, ornamentuoti spalvotais stiklais langai. Šventoriaus tvora akmenų mūro, su tinkuotais stulpais.

Šventoriuje palaidoti kunigo Jeronimo Janulionio (gim. 1880 – mir. 1919 balandžio 6) ir kovotojo už lietuvybę lenkų okupacijos metais kunigo Igno Montvilos (gim. 1883, kunigu pašventintas 1908, Linkmenų klebonu paskirtas 1935 m.) palaikai. Taip pat stovi paminklas kunigo Silvestro Gimžausko motinai Liucijai Marijonai Vaitkevičiūtei-Gimžauskienei, perkeltas iš Linkmenų senųjų kapinių.

 Galerija 

 Šaltiniai 

 Nuorodos 
 Parapijos informacija

Kategorija:Linkmenys
Kategorija:Ignalinos rajono bažnyčios